The Roar vorm deel van 3 verskillende films onder die Purpose Campaign. 6 Below wys reeds by lokette, The Roar en Victor is die ander twee en word die 2de Maart en die 13de April bekendgestel #thepurposecampaign
6 Below is 'n fliek wat gebasseer is op die ware verhaal van Eric LeMarque. 'n Hokkie speler wat in die sneeu-berge verdwaal geraak het en hoe hy dan wonderbaarlik daaruit kom. Bear Grylls het self LeMarque se stappe herleef en gesê dit is menslik ontmoontlik gewees om hierdie omstandighede te kon oorleef, soos LeMarque het. LeMarque was ook verslaaf aan die dwelm, Crystal Meth, toe dit met hom gebeur het en hy eintlik erge ontrekkingsimptome ervaar, dit alles terwyl hy besig was om te veg vir sy lewe!
(Bear Grylls se ervaring: https://www.youtube.com/watch?v=kwu4CLouyKU)
Victor is ook 'n ware-verhaal-film van 'n Ma en haar geloof in God ivm haar rebelse seun, Victor. Ons deel later meer nuus oor hierdie film.
Om terug te kom by The Roar; dit is vir my so spesiaal hoe God se Gees deur verskillende maniere en verskillende mense werk om sy boodskap oor mense en hulle doel te kommunikeer. Hy wil hê ons moet weet ons is hier vir 'n rede en ons elkeen het 'n doel en 'n werk wat ons in Sy Koninkryk moet doen. So hierdie fliek, The Roar, het vir my gevoel asof dit net vir my was, ek het daar gesit in die teater met trane, ek het gelag en ek was verstom oor hoe God amper al die vrae wat ek gevra het oor die laaste ruk, deur hierdie film, beantwoord het. Hy is so goed en as Sy kinders luister en hulle deel doen in Sy Koninkryk, bereik Hy Sy ander kinders ook en help ander weer om hulle doel raak te sien. Dit is wat vir my wonderlik is van hierdie fliek! Frans het beslis 'n gawe om 'n Christelike fliek toeganklik vir almal te maak. Enige iemand sal die fliek kan geniet - niks word afgeforseer nie, maar dat Frans 'n passie het vir wat hy doen en wat hy glo is baie duidelik deur hierdie film. Ek sien baie uit na die publieke bekendstelling van hierdie film. Ek gaan ALMAL nooi, "block-bookings" maak, my kleingroep, vriende, familie en my man! Wat my so opgewonde maak is dat mense hierdeur gaan kan sien dat DROME is nie maklik of vinnig of eenvoudig om te bereik nie. God is besig om te werk met elkeen van ons...en ons is Sy mede-werkers.